অনুসন্ধানে দেখা গেছে, দেশের সরকারি মাধ্যমিক বিদ্যালয়গুলো নিজেরা প্রশ্ন তৈরি করলেও অধিকাংশ বেসরকারি বিদ্যালয় প্রশ্নপত্র বাইরে থেকে কেনে। এ ক্ষেত্রে দেশের অধিকাংশ উপজেলায় প্রচলিত নিয়ম হচ্ছে, শিক্ষক সমিতির মাধ্যমে প্রশ্নপত্র তৈরি করে তা বিক্রি করা। সৃজনশীল পদ্ধতি চালু হওয়ার পর এই নিয়ম আরও জোরদার হয়েছে এবং কেনা প্রশ্নের ওপর নির্ভরশীলতা বেড়েছে। প্রত্যেক উপজেলার অধিকাংশ বিদ্যালয় শিক্ষক সমিতি বা অন্য কোনো উপায়ে তৈরি করা প্রশ্নপত্র কিনেছে।